**ОТЧЕТ ЗА ДЕЙНОСТТА НА НЧ”РАЗВИТИЕ 1882” гр.СИМЕОНОВГРАД ЗА 2019 година**

**Библиотечно и информационно обслужване:**

 Изпълнявайки основната цел и задачи работата на библиотеката към НЧ“Развитие 1882“ през 2019 година бе насочена към пълното, качествено и бързо задоволяване на информационните, развлекателните и образователни потребности на потребителите. Посредник между информацията и потребителите и утвърждаването на библиотеката като обществен информационен и културен център, осигуряващ равноправен достъп. Със водещи инициативи през изминалата година: специално внимание към постоянното обновяване и обогатяване на библиотечните колекции с традиционни /книжни/ и други носители на информация и активно прилагане на разработените електронни услуги в областта на културата, образованието, информационната грамотност и заетостта, с цел привличане на нови читатели от всички възрасти. Нашата библиотека постигна следните резултати:

* библиотечен фонд - 58515 бр.книги
* набавени библиотечни документи – 269 бр. книги
* брой на абонираните ПИ – 6 заглавия
* брой потребители /читатели/ - 590
* от които до 14 години – 325
* уникални потребители ползвали компютри в библиотеката – 337
* брой читателски посещения – 8250
* от тях за ползване на компютри - 3483
* заети библиотечни документи – 9812
* библиографски справки /брой и вид/ - 858 броя /устни/

Изготвяха се а CV и кандидатстване за работа чрез интернет, печат, принтиране, сканиране и изпращане по електронна поща на различни видове документи и др., съдействие при изготвяне на презентации и курсови работи в помощ на учебния процес.

 Провеждаше се непрекъсната методическа помощ на читалищата от общината за изготвяне и изпращане на документи.

Нашата библиотека е една от общо 14 – те библиотеки в страната партньор в Проекта на Българската библиотечно-информационна асоциация /ББИА/ „Стимулиране на четенето в ранна детска възраст в България“ . Целта на този проект е да осигури на деца от 1 до 6 годишна възраст нови книги и игри, с които да се обновят колекциите на активните библиотеки в малките градове и села в отдалечени, планински и погранични райони. Нашата библиотека получи дарение 211 бр. детски книги и книги-игри.

**Културни и библиотечни събития:**

На 15 януари наградихме най-активните читатели за предходната година с Грамоти и книги, а това бяха: читатели: отдел възрастни- Добринка Велкова, Иванка Генева и Елена Димитрова, най-предпочитани автори: Венета Райкова, Даниел Стийл и Джеймс Патерсън. Детски отдел, наградени читатели – Ивайло Иванов, Гълъбина Георгиева и Стойчо Добрев, най-предпочитани автори: Иван Вазов, Алеко Константинов, Джеф Кини и Шарл Перо.

 На 21 януари с читатели на библиотеката ни отбелязахме Бабинден под формата на разкази – „Кой какво е чул и запомнил от нашите баби.

 На 13 февруари открихме самостоятелна изложба-графика на Теди Проданова ученичка от 7 А клас на СУ „Св.Климент Охридски“ Симеоновград, под наслов „Сбъдната мечта“.

 На 14 февруари отбелязахме празника на виното и любовта с презентация в библиотеката „Традицията и съвремието“.

 На 15 февруари направихме обучителен семинар и изготвяне на документи на читалищата от общината ни във връзка с пререгистрацията им в Агенцията по вписвания.

 На 15 февруари Клубът ни за народни хора „Зорница“ откри „Празника на виното“ провеждан ежегодно в общината ни.

 На 1 март в библиотеката ни бе проведена беседа с учениците от вторите класове на НУ „Отец Паисий“ – „Книгата – учител и приятел“.

 На 7 март читалището ни за поредна година бе домакин и партньор в представянето на театрална постановка „Хитреци“ от Театрален клуб „Театрино“ към СУ„Св. Климент Охридски“ .

 На 11 април екипът на читалището ни участва в Национален обучителен семинар – „Управление, решения, бъдеще“. Разясняване на Закона за авторското право и сродните му права и въздействието върху читалищата.

 От 1-ви до 19-ти април 2019 година в „Клуб библиотека“ кв. Злати дол бе открита и изложена изложба-базар „Имам хоби“ на Л.Люцканова. Тя изработва от стари вестници най-различни предмети, които радват хората и им служат едновременно.

 На 13 април 2019 година Клуб за народни хора „Зорница“ и ВГ „Водолей“ към читалището ни получиха бронзови медали от 9-ти Национален фолклорен фестивал „С песните на Кичка Савова“ с. Сладун, 12-14 април 2019 година.

 На 16 април КНХ „Зорница“ към читалището ни отбеляза 2 години от създаването му под наслов „Танцувам народни хора“.

 На 17 април открихме самостоятелна „Изложба-графика“ на Габриела Живкова Каранейчева, която живее и учи в Англия, но първата и изложба е в родния и град в нашето читалище.

 Миналата година нашите Лазарки на самия Лазаровден 20 април рано сутринта, пременени в нови и чисти носии, закичени с венци и свежи китки по главите, тръгнаха в квартал Злати дол да обикалят домовете. През цялото време те пеят празнични обредни песни, като изпълняват и своя ритуален танц, наричан най-често "боенек". Стопанката кара лазарките да подскачат високо и да потропват с крака, за да растат високо посевите и да се плодят домашните животни. После тя дарява девойките с яйца и лакомства, които те събираха в кошнички.

 Както всяка година читалището ни участва във Великденската изложба, организирана от общината ни с красива композиция и получи Грамота за участие.

 На 4-ти май 2019 година ВГ“Водолей“ за четвърти път участва със специалната покана на водещата Бони Милчева във студиото на телевизия СКАТ с предаването „Ако зажалиш“. Групата се представи отлично. Все още се излъчва участието ни и много наши съграждани изказват благодарности, че представяме града ни в хубава светлина.

 На 11 май 2019 година двама въспитаници на г-н Руси Стайков във школата ни по китара към НЧ “Развитие 1882“ Константин Гинев и Стоян Чолаков получиха награди от XIII ПРЕГЛЕД НА МЛАДИЯ ТАЛАНТ, организирана от община Хасково и посветена на 9 май – Деня на Европа.

 Също на 11 май в традиционната инициатива на библиотеката ни „Библиотекар за един ден“ се включиха много деца от 5 клас на СУ „Св. Климент Охридски“ ,сред които Петър Петров, Дениислав Тодоров, Микаела Иванова и много други.

 На 14 май миналата година проведохме среща със радио-журналистът Петър Пунчев, който представи книгата си „Вие сте тук“. Самият автор е дългогодишен радиоводещ и репортер, основател на Нощния блок на Програма „Хоризонт“ на БНР.

 На 19 май КНХ „Зорница“ към читалището ни получи втора награда от XXIX Национален фестивал „Янко Петров“ 18-19 май гр.Гълъбово.

 На 29 май в библиотеката ни получиха обучение децата от I –ви клас на СУ „Св. Климент Охридски“ с класната си ръководителка М. Хаджиколева от Клуб по интереси „Обичаме природата“ запознаване с динозаврите и всякое дете представи животно по свой избор от Енциклопедията „Животни и растения“.

 На 31 май Националното училище за музикални и сценични изкуства „Христина Морфова“ гр.Стара Загора гостува на нашата сцена с концерт спектакъл „Здравей лято“, като сред изпълнителите бе и Величка Филчева от нашия град, възпитаничка на училището – народно пеене.

 На 31 май бе проведена беседа с ученици от 3 -те класове на СУ „Св.Климент Охридски“, които се запознаха с библиотеката ни и какви услуги се извършват. Децата четоха и откъси от любими книги.

 На 2 юни 2019 година КНХ „Зорница“ и ВГ „Водолей“ получиха специални награди в участието си на ХХ Юбилеен Национален Фолклорен Събор „Читалището – храм на Българския Дух“ 01-02-юни 2019 година.

 На 4 и 5 юни библиотекарите ни участваха в обучителен семинар Уикипедия на „Глобални библиотеки България“, проведен в Регионална библиотека “Хр.Смирненски“ гр. Хасково. Библиотекарите бяха запознати от специалисти с Уикипедия като източник на информация в интернет и в библиотеките. Уикипедия като технологичен, медиен и социален феномен. Обществената мисия на Уикипедия и като доброволческа общност. Особености на уики софтуера. Бяха извършени и практически занимания.

 На 8 юни ВГ „Водолей“ получи награда за специално участие във Конкурса „Световен ден на плетенето“ с.Крум, обл. Хасково.

 На 9 юни ВГ “Водолей“ и КНХ „Зорница“ получиха златни медали от V –ти Национален Фолклорен фестивал „Димитър Гайдаров“ гр. Казанлък и ръководителите Руси Стайков и Живко Каменски получиха почетни грамоти от същия фестивал.

 На 16 юни КНХ „Зорница“ бяха наградени с Грамота за Добро изпълнение на народен танц от танцов клуб над 25 години на Народен Събор „Света Троица“ гр. Тополовград.

 На 29 06.2019 г. ВГ „Водолей“ получи Грамота от Националния фестивал на шлагерна и стара градска песен „Полъх от минали мечти“ гр. Чепеларе.

 Лятната читалня във библиотеката ни миналата година стартира края на юни месец под наслов „Здравей лято, здравей ваканция“ и продължи до началото на септември. Ежедневно децата посещаваха библиотеката, като съчетаваха книгите със занимателни игри. След игрите по-големите четяха приказки, разкази, басни и гатанки на малчуганите. Библиотекарите запознаха децата със забележителни местности и личности от родния ни край. Бяха им представени презентации за известни писатели, прожектирани множество анимационни и игрални филми всяка сряда. Изработиха красиви книгоразделители, маски и др. предмети. Активно се включиха и децата от ЦОП, които бяха придружавани от техните ръководители М. Хаджиколева, Н. Филипова и Д. Димова.

 На 6 юли НЧ “Развитие 1882“ получи Грамота за цялостно участие в „Празник на шарената черга и старите занаяти“ с. Брод, общ. Димитровград.

 КНХ „Зорница“ получи статуетка 3 звезди и Диплом специална награда на IV – ти ФОЛКЛОРЕН ФЕСТИВАЛ НА СУСАМА“ проведен на 20-21 юли, с. Доситеево, общ. Харманли.

 **От август месец миналата година в читалището ни всяка събота и неделя се събираха желаещи да практикуват Йога под ръководството на г-жа Петя Петкова.**

 В кв. Злати дол традиционната изложба - базар на редки и екзотични растения миналата година радва посетителите си от 1 август до 1 септември. Всяка година участничките й получават подаръци по една голяма красива саксия.

 Клуб за народни хора „Зорница“ получи II – ра награда от Осми Национален Фестивал „ПО СТЪПКИТЕ НА СВЕТА БОГОРОДИЦА 2019“ 10-11 август с. Добрич, общ. Димитровград.

 На 14.09.2019 г. КНХ „Зорница“ получи ГРАМОТА С благодарност за участие в Четвърти фолклорен фестивал на клубовете за народни танци „С хоро на гроздобер“ провеждан в община Минерални бани, обл. Хасково. Всички участници получиха и индивидуални награди.

 На 21.09.2019 г. ВГ „Водолей“ и КНХ „Зорница“ бяха наградени със златни медали на VII – ми Фолклорен Фестивал „Обручище пее и танцува“ провеждан под егидата на кмета на общ. Гълъбово.

 Миналата година за петнадесети пореден път читалището ни организира съвместно с община Симеоновград фолклорния събор "Златна есен в Симеоновград". Той се проведе под патронажа на кмета г-жа Рангелова на 3-4 ти октомври. В него участваха над 40 колектива от различни краища на страната ни. ВГ „Водолей“ получи I – во място за Обработен фолклор и КНХ „Зорница“ I – во място за Танцови състави на наша сцена, напълно заслужено, защото колективите ни получават множество престижни награди от Национални и Международни фестивали.

 На 5 октомври ВГ „Водолей“ бе наградена с Лауреатско звание за съществен принос в развитието на XIII Национален фестивал на любителските хорове и камерни групи за народно пеене и II – ра награда за изпълнение на камерни групи.

 ВГ „Водолей“ бе удостоена с Диплом – Второ място за авторска песен „Щастлива“ по текст на Гинка Жекова от гр. Харманли, музика и аранжимент на ръководителя ни Руси Стайков на Национален фестивал на старата градска песен „Самоков – 2019“ проведен на 06.10.2019 г. под наслов 160 години „Читалище – Паметник „Отец Паисий 1859“ Самоков.

 КНХ „Зорница“ бе удостоен с Диплом 2 място от XI Фолклорен фестивал „Песни край Марица“ с. Доситеево, общ. Харманли 19-20 октомври 2019 г.

 На 1 ноември - Деня на народните будители в информационен отдел на библиотеката ни бе показана презентация и проведена беседа с читатели на библиотеката от всички възрасти на тема „Симеоновград – история и настояще“.

 На 9 ноември миналата година КНХ „Зорница“ получи ГРАМОТА за участие и приноса в популяризирането на българския фолклор и предоставянето му на идните поколения на ШЕСТИ ФОЛКЛОРЕН ФЕСТИВАЛ „ПЕРПЕРА 2019“ на любителските клубове по танци, проведен на същата дата в гр. Кърджали.

 ВГ „Водоолей“ на 6 декември миналата година традиционно участва в концерта за празника на града ни, като изпълни химна на Симеоновгра.

 От 9 –ти до 13-ти декември във връзка с националната седмица на четенето обявена от Министерство на образованието библиотеката ни бе посетена от трите училища в града ни 3-ти и 4-ти клас от НУ „Отец Паисий“, 1 –ви клас на ОУ „Иван Вазов“, като се четяха части от произведения на български автори, включително се популяризираха дарените книги и книги-игри по проекта, в който участваме - „Стимулиране на четенето в ранна детска възраст в България“ на ББИА. Бяха издадени и безплатни читателски картони на учениците участвали в събитията. А 8-ми клас на СУ „Св. Климент Охридски“ проведе час по литература в библиотеката ни, библиотекарите ни четоха част от изучаваните от тях произведения, а заедно с учителката си Соня Иванова след това обсъждаха произведенията.

 С тези събития завърши 2019 година за НЧ“Развитие 1882“, което в дългогодишната си история се стреми да отстоява духовните ценности на народа ни и се опитва да води гъвкаво управление на ресурсите спрямо динамично променящата се среда.

Изготвил: Ваня Стаменова – читалищен секретар

Настоящия Доклад е гласуван от Настоятелството на читалището на заседание на същото проведено на 25.02.2020 година.